Diit 123
Pal kɛ kui̱ kɔ̱cä lɔaac
(Dit mi kiɛtkɛ nɛy tëë wä kä Jɛ-ru-tha-lɛm mi wäkɛ ti̱mni runä la̱t thi̱n)
1
Ɣän guiɛcä ni ji̱ Kuoth Nhial,
guiɛcä ni ji̱n ram in te kɔm
kuäärädɛ nhial!
2
Ce̱tnikɛ min la kuany wutdä
a guic ni kuäärɛ,
kä guic kuany nyaal ni ciek
in kuäärɛ,
inɔ bä bi nɛy guic ni Kuoth Nhial
ni Kuothda,
amäni mi cɛ tekɛ kɔ̱a̱c
lɔaac kɛ kɔ.
3
A lɔcdu kɔ̱c kɛ kɔ lö Kuoth Nhial,
ɛ lɔcdu kɔ̱c kɛ kɔ,
kɛ ɣöö ci nɛy rik ti ŋuan rut.
4
Cakɔ dɔl kɛ gua̱a̱th mi bäär ɛ
nɛy tin ria̱ŋ ria̱a̱ŋ,
kä cakɔ ciaaŋ mi jiääk rut
kä ji̱ liakä.
